EkBass/fiwiki-20250220-pages-articles huggingface dataset:
Isak Fellman

Nils Isak Fellman (10. syyskuuta 1841 Lappajärvi – 28. lokakuuta 1919 Helsinki) oli suomalainen kasvitieteilijä, juristi, valtiopäivämies, senaattori ja Lapin tutkija. Isak Fellman kuului Fellmanin sivistyssukuun, ja hän oli Lapin-tutkijana tunnetun rovasti Jacob Fellmanin poika. Hän kirjoitti ylioppilaaksi Kuopiosta 1859, opiskeli aluksi yliopistossa kasvitiedettä ja valmistui filosofian kandidaatiksi 1862 ja maisteriksi 1864. Hän julkaisi 1864–1869 kaksi tutkimusta Lapin kasveista. Hän suoritti kuitenkin myös oikeustieteelliset opinnot ja valmistui molempien oikeuksien kandidaatiksi 1871. Fellman työskenteli kanslistina Vaasan hovioikeudessa 1873–1880 ja siirtyi sen jälkeen virkamieheksi Valtiokonttoriin. Vuosina 1883–1887 hän oli Valtiokonttorin pääjohtaja. Vuodesta 1887 Fellman oli jäsenenä senaatin oikeusosastossa. Hänet valittiin myös porvarissäädyssä Kemin edustajaksi valtiopäiville 1888. Fellman katsottiin vanhasuomalaisten edustajaksi, mutta joissain senaatin sisäisissä äänestyksissä hän tuki puoluetovereistaan poiketen perustuslaillisia kannanottoja. Helmikuun manifestin julkaisemista vuonna 1899 hän kuitenkin kannatti. Fellman nimitettiin joulukuussa 1900 Vaasan hovioikeuden presidentiksi, mutta hän erosi virasta jo vuonna 1902. Hänet aateloitiin samana vuonna. Fellman oli nuorena tehnyt tutkimusmatkoja Venäjän Lappiin, ja luovuttuaan virkaurastaan hän omistautui isänsä tavoin Lapin historian tutkimiselle. Hän julkaisi isänsä muistiinpanot vuonna 1906 neljässä osassa ja 1910–1915 itse kokoamansa niin ikään neliosaisen asiakirjasarjan Handlingar och uppsatser angående finska Lappmarken och lapparne. Fellman toimi vuosina 1864–1866 Societas pro Fauna et Flora Fennica -seuran sihteerinä ja vuosina 1882–1887 Juridiska föreningen i Finland -yhdistyksen. Hänet kutsuttiin Suomalaisen Tiedeakatemian kunniajäseneksi, ja hän perusti sille vaimonsa kanssa lahjoitusrahaston. Fellman oli 1876–1880 Vaasan kaupunginvaltuuston jäsen ja 1880 sen puheenjohtaja. Helsingin kaupunginvaltuustoon hän kuului 1885–1887. Vuonna 1905 hän oli Kansallis- Osake-Pankin hallintoneuvoston puheenjohtaja. Isak Fellmanin veli oli senaattori ja kuvernööri Gustaf Esaias Fellman, joka myös aateloitiin. Isak Fellmanin jälkeläiset muodostavat aatelisen suvun numero 275 ja G. E. Fellmanin jälkeläiset suvun numero 279. ==Lähteet== Luokka:Suomen hovioikeuksien presidentit Luokka:Suomalaiset kasvitieteilijät Luokka:Suomalaiset senaattorit Luokka:Suomalaisen puolueen poliitikot Luokka:Suomen suuriruhtinaskunnan porvarissäädyn valtiopäivämiehet Luokka:Helsingin kaupunginvaltuutetut Luokka:Vaasan kaupunginvaltuutetut Luokka:Valtionlaitosten johtajat Luokka:Suomalaiset aateliset Luokka:Vuonna 1841 syntyneet Luokka:Vuonna 1919 kuolleet
A Shout from the Night

A Shout from the Night on suomalaisen punkyhtye Vaurion ensimmäinen ja ainoa studioalbumi. Sen julkaisi vuonna 1984 saksalaisen Rock-O-Rama Records. Svart Records julkaisi levyn uusintajulkaisuna levyn alkuperäisellä nimellä Huuto yöstä vuonna 2014.http://www.svartrecords.com/releases/huuto-y%C3%B6st%C3%A4-lp/ == Kappaleet == # # # # # # # B-puoli: # # # # # # # == Tekijät == * Sauke: laulu * Masa: kitara * Sidi: basso * Minni: rummut * Äänitys: Juuso Nordlund == Lähteet == *Albumin kansi ===Viitteet=== Luokka:Vuoden 1984 albumit Luokka:Suomalaiset hardcore punk -albumit
Tšekki talviolympialaisissa 2010

Tšekki osallistui Vancouverin talviolympialaisiin 2010 92 urheilijan joukkueella. Tšekin lippua avajaisissa kantoi Jaromír Jágr ja päättäjäisissä Martina Sáblíková. == Mitalistit == === Kultaa === * Martina Sáblíková – pikaluistelu, naisten 3 000 m * Martina Sáblíková – pikaluistelu, naisten 5 000 m === Pronssia === * Lukáš Bauer – maastohiihto, miesten 15 km (v) * Martina Sáblíková – pikaluistelu, naisten 1 500 m * Martin Jakš, Lukáš Bauer, Jiří Magál, Martin Koukal – maastohiihto, miesten 4×10 km viesti * Šárka Záhrobská – alppihiihto, naisten pujottelu == Lähteet == * Sports- reference.com - Czech Republic at the 2010 Vancouver Winter Games Luokka:Valtiot talviolympialaisissa 2010 talviolympialaisissa 2010
Madeirankiitäjä

Madeirankiitäjä (Apus unicolor) on kiitäjiin kuuluva lintulaji. ==Tuntomerkit== Madeirankiitäjä on 14–15,5 senttimetriä pitkä ja sen siipien kärkiväli on 36–39 senttimetriä. Väritykseltään se muistuttaa suuresti tervapääskyä. Se on tummanvärinen, mutta hieman tervapääskyä vaaleampi ja pienikokoisempi. Sillä on vaalea kurkkulappu, joka on pienempi ja epäselvempi kuin tervapääskyllä. Lisäksi madeirankiitäjän pyrstö on suhteessa pitempi ja sen siivet ovat kapeammat kuin tervapääskyllä. Madeirankiitäjän ääni kirkunaa, joka ei eronne tervapääskyn äänistä. ==Levinneisyys== Madeirankiitäjä pesii Madeiralla ja Kanarian saarilla. Laji talvehtii Luoteis-Afrikan rannikolla, mutta osa jää talveksi pesimäalueille. Madeirankiitäjäkannan kooksi on arvioitu 7500–30000 yksilöä ja laji on luokiteltu elinvoimaiseksi. ==Lähteet== Luokka:Kiitäjälinnut
The Low Life

The Low Life on vuonna 1995 ensi-iltansa saanut George Hickenlooperin ohjaama ja käsikirjoittama draamaelokuva, jonka pääosissa ovat Rory Cochrane, Sean Astin, Kyra Sedgwick, Renée Zellweger, J. T. Walsh ja Ron Livingston. Elokuva kertoo Yalen yliopistosta valmistuneesta opiskelijasta, jolla on unelma ryhtyä kirjoittajaksi. Hän muuttaa Hollywoodiin, missä hän kamppailee alipalkattujen töiden, köyhyyden, romantiikan ja laiskojen ystävien kanssa. The Low Life kuvattiin Kalifornian Los Angelesissa ja Santa Claritassa. The Low Life sai ensi-iltansa marraskuussa 1995 Floridan Fort Lauderdalen elokuvajuhlilla. New Yorkin ensi-ilta oli 28. kesäkuuta vuonna 1996 ja Los Angelesin ensi-ilta oli 11. heinäkuuta 1996. Elokuva pääsi teatterilevitykseen 12. heinäkuuta 1996. Sean Astin voitti roolisuorituksestaan Fort Lauderdalen elokuvajuhlilla President Awardin vuonna 1995. The Low Life on julkaistu DVD:lle 8. helmikuuta 2005 ja 25. maaliskuuta 2008. ==Näyttelijät== ==Lähteet== ==Aiheesta muualla== * * Luokka:Vuoden 1995 yhdysvaltalaiset elokuvat Luokka:Yhdysvaltalaiset draamaelokuvat Luokka:Yhdysvaltalaiset independent-elokuvat
Seitsemän veljestä (täsmennyssivu)

Seitsemän veljestä voi liittyä seuraaviin: == Aleksis Kiven romaani ja sen sovitukset == * Seitsemän veljestä, Aleksis Kiven romaani vuodelta 1870 * Seitsemän veljestä, Wilho Ilmarin ohjaama, Aleksis Kiven romaaniin perustuva suomalainen elokuva vuodelta 1939 * Seitsemän veljestä, televisiotaltiointi Turun kaupunginteatterissa 1970-luvulla esitetystä näytelmäsovituksesta * Seitsemän veljestä, Riitta Nelimarkan ja Jaakko Seeckin luoma Aleksis Kiven romaaniin perustuva animaatioelokuva vuodelta 1979 * Seitsemän veljestä, Jouko Turkan ohjaama, Aleksis Kiven romaaniin perustuva suomalainen televisiosarja vuodelta 1989 == Muita == * Seitsemän veljeksen morsiamet (), Stanley Donenin ohjaama yhdysvaltalainen elokuvamusikaali vuodelta 1954 * Noin 7 veljestä, Jukka Virtasen ohjaama suomalainen elokuva vuodelta 1968 * Seitsemän seinähullua veljestä (myös Pentti Oskari Kankaan Seitsemän Seinähullua Veljestä), Pentti Oskari Kankaan johtama suomalainen huumorimusiikkiyhtye * Lahden 7 veljestä, Mallasjuoman Oulussa panema olut 1970-luvun alussa.
Näkymätön mies (elokuva)

Näkymätön mies (Invisible man) on vuonna 1933 ensi-iltansa saanut James Whalen ohjaama elokuva. ==Juoni== Kylän majataloon astuu kokonaan kääreisiin pukeutunut mies. Mies paljastuu Jack Griffiniksi, joka onnistui muuttamaan itsensä näkymättömäksi, mutta ei tiedä miten muuttaa itsensä taas näkyväksi. Ongelmia syntyy myös, kun Jack tulee hulluksi näkymättömyyden tuomasta vallasta. Samalla Jackin ystävät tekevät kaikkensa auttaakseen häntä. ==Näyttelijät== ==Aiheesta muualla== * Luokka:Vuoden 1933 yhdysvaltalaiset elokuvat Luokka:Yhdysvaltalaiset tieteiskauhuelokuvat Luokka:Novelleihin perustuvat elokuvat Luokka:Yhdysvaltalaiset mustavalkoelokuvat Luokka:James Whalen ohjaamat elokuvat Luokka:Universal Picturesin elokuvat
Alma Hjelt

Alma Evelina Hjelt (30. syyskuuta 1853 Helsinki – 15. toukokuuta 1907 Tukholma) oli suomalainen naisasialiikkeen vaikuttaja ja ensimmäisiä Suomessa fysioterapian alalla. Hän oli Suomen Naisyhdistyksen ensimmäinen sihteeri vuodesta 1884. Hjelt valmistui Tukholman voimistelukeskuslaitoksesta (Gymnastiska centralinstitutet) 1899. Helsingin yliopiston Lääketieteen rahastossa on Alma Hjeltin nimikkorahasto. Hän perusti sen testamentillaan, jonka hän teki Tukholmassa 1907. Stipendien tarkoituksena oli tukea lääketieteen opettajiksi aikovia naisopiskelijoita. Testamentissaan Hjelt antoi ohjeita myös siltä varalta, että naisilta myöhemmin kiellettäisiin opiskeluoikeus Helsingin yliopistossa. Silloin stipendit tulisi jakaa naisille, jotka haluavat kouluttautua opettajiksi tai lääkäreiksi ulkomailla. ==Lähteet== Luokka:Suomalaiset feministit Luokka:Suomalaiset lahjoittajat Luokka:Vuonna 1853 syntyneet Luokka:Vuonna 1907 kuolleet
Velkajarru

Velkajarru on useissa maissa perustuslakiin kirjoitettu sääntö, joka pitkällä tähtäimellä kieltää valtion kuluttamasta tulojaan enemmän. Ensimmäisenä velkajarrun kaavan kirjasi perustuslakiinsa Sveitsi vuonna 2001. Velkajarru on käytössä myös Saksassa (vuodesta 2009), Itävallassa (vuodesta 2011), Italiassa (vuodesta 2012) ja Espanjassa (vuodesta 2011). Puola asetti perustuslakiinsa velkakaton, joka on 60% bruttokansantuotteesta jo vuonna 1997. Sveitsin malli, joka toimi mallina usealle maalle näyttää yksinkertaistettuna tältä: Menot = Tulot * Suhdannekerroin Suhdannekerroin = Bruttokansantuotteen suuntaus (pitkäaikainen trendi) / Käypä (ajankohtainen) bruttokansantuote Korkeasuhdanteen aikana suhdannekerroin on siis alle yhden, jolloin menojen on oltava pienempiä kuin tulojen. Taantuman aikana taas suhdannekerroin on yli yhden, jolloin menot saavat ylittää tulot. Suhdannekierron kokonaisaikana talous pysyy siten tasapainossa. == Katso myös == * Suhdannevaihtelu * Suomen talous * Budjetti * Finanssireferendumi * Vakaus- ja kasvusopimus * Lama (talous) * Luettelo lamoista ja taantumista * Pankkikriisi * Taantuma * L%C3%A4hentymiskriteeri * Euroalueen velkakriisi * Velkakatto ==Aiheesta muualla== * Velkakello - Suomen valtion velka * Valtiontalouden tarkastusvirasto, 2009: Finanssipolitiikan sääntöjen tarve * Olli Rehn, 2011: Velkajarru Suomenkin perustuslakiin * Switzerland’s “Debt Brake” Is a Role Model for Spending Control and Fiscal Restraint Luokka:Talouspolitiikka Luokka:Talouskriisit
Christina (lehti)

Christina on kristillinen erityisesti naisille tarkoitettu aikakauslehti. Sitä julkaisee ja kustantaa Taivas TV7 ja lehti ilmestyy kuusi kertaa vuodessa. Lehti määrittelee itsensä raamatullista linjaa noudattavaksi. Lehden päätoimittajana on Mirja Ojares, aikaisemmin päätoimittajana on ollut Laila Tienhaara. ==Lähteet== == Aiheesta muualla == *Christina-lehden kotisivut Luokka:Suomalaiset kristilliset aikakauslehdet Luokka:Suomalaiset naistenlehdet
Kalevi Ruuttu

Kalevi Ferdinand Ruuttu (21. toukokuuta 1934 Viipuri – 2. huhtikuuta 2018 Helsinki)Kuolinilmoitus, Helsingin Sanomat 29.4.2018, s. C 14 oli suomalainen jääpalloilija, jääpalloerotuomari ja maahockeypelaaja. Kalevi Ruuttu pelasi jääpalloa urallaan HIFK:ssa SM-sarjassa. Alemmilla sarjatasoilla hän edusti HIFK-vuosiensa jälkeen Porin Palloseuraa ja Porin Narukerää. Aktiiviuransa jälkeen hän loi yli 20 vuotta kestäneen menestyksekkään jääpalloerotuomariuran. Hän tuomaroi useita kansallisia ja kansainvälisen tason otteluita ja MM-kilpailuissa kolmesti. Hänet nimettiin myös Suomen jääpalloliiton kunniagalleriaan. Hänen veljensä Teuvo Ruuttu loi myös pitkän uran jääpalloerotuomarina. Hän pelasi myös maahockeyta voittaen Suomen mestaruuksia ja edustaen Suomea maajoukueessa. Ruuttu kuoli aivoverenvuotoon. == Sukulaisuussuhteet == Kalevi, Teuvo ja kolmas veljes Olavi, voittivat myös useita Suomen-mestaruuksia maahockeyssä, ja he pelasivat myös Suomen maahockeymaajoukkueessa. Veljesten isä Lauri Ruuttu pelasi jääpalloa edustaen urallaan Viipurin Susia ja Helsingin Jalkapalloklubia. Kalevi Ruutun poika Christian Ruuttu loi pitkän jääkiekkouran Porin Ässissä, HIFK:ssa ja NHL:ssä. Pojanpoika Alexander Ruuttu on myös jääkiekkoilija.http://www.eliteprospects.com/player.php?player=45423 == Lähteet == Luokka:Suomalaiset jääpalloilijat Luokka:Suomalaiset jääpallotuomarit Luokka:Suomalaiset maahockeypelaajat Luokka:Vuonna 1934 syntyneet Luokka:Vuonna 2018 kuolleet
Hjalmar Hjelt

Albert Hjalmar Hjelt (21. toukokuuta 1851 Karkku – 5. joulukuuta 1925 Karkku) oli suomalainen opettaja ja kasvitieteilijä.Otavan Iso tietosanakirja, Otava 1968, osa 3, p. Hjeltin vanhemmat olivat filosofian maisteri, Karkun Järventaustan rusthollin omistaja Knut Albert Theodor Hjelt (1825–1893) ja Ida Charlotta Karolina Wegelius. Hän pääsi ylioppilaaksi Helsingin yksityislyseosta 1868 ja valmistui Helsingin yliopistosta filosofian kandidaatiksi ja maisteriksi 1873, filosofian lisensiaatiksi 1891 ja filosofian tohtoriksi 1892. Ylioppilasmatrikkeli 1853–1899 : Albert Hjalmar HjeltYrjö Kotivuori, Ylioppilasmatrikkeli 1640–1852: Knut Albert Teodor Hjelt. Verkkojulkaisu 2005. Luettu 30.6.2018. Hjeltin oli Vaasan ruotsalaisen lyseon matematiikan ja fysiikan lehtorina 1880–1909 sekä kansakoulujen tarkastajana Vaasassa 1884–1887 ja 1911–1919. Hjelt sai professorin arvon 1921. Hänen pääteoksensa oli Kännedomen om växternas utbredning i Finland med särskildt afseede å Fanerogamer och Ormbunkar 1891. Teos sisältää kokoelmiin ja kirjallisuuteen perustuvat tiedot Suomen korkeampien kasvien levinneisyydestä, ja se oli ainutlaatuinen koko maailman kasvitieteellisessä kirjallisuudessa. Julkaisematta jäi hänen jäämistössään ollut laaja kasvifenologinen aineisto. Hjeltin puoliso oli Hedvig Forsblom, psykologi ja kirjailija Ester Hjelt oli heidän tyttärensä. Hjeltin setä oli professori Otto Edvard August Hjelt. ==Lähteet== ==Katso myös== * Hjelt (suku) Luokka:Suomalaiset kasvitieteilijät Luokka:Suomalaiset opettajat Luokka: Suomalaiset professorin arvonimen saaneet Luokka:Vuonna 1851 syntyneet Luokka:Vuonna 1925 kuolleet
Lauri Ruuttu

Lauri Ruuttu (1911–1981) oli suomalainen jääpalloilija. Hän edusti urallaan Viipurin Susia ja Helsingin Jalkapalloklubia. Ruuttu edusti Suomea yhdessä A- ja yhdessä B-maaottelussa. Lauri Ruutun pojat Olavi, Kalevi, ja Teuvo edustivat Suomea maahockeymaajoukkueessa. Pojista Kalevi pelasi myös jääpalloa, ja hän loi jääpalloerotuomarina pitkän uran veljensä Teuvon kanssa. Kalevin poika Christian, teki menestyksekkään jääkiekkouran 1980–1990-luvulla. Isoisä Lauri ei ehtinyt nähdä pojanpoikansa menestystä. Lauri Ruuttu kuoli vuonna 1981. == Lähteet == Luokka:Suomalaiset jääpalloilijat Luokka:Vuonna 1911 syntyneet Luokka:Vuonna 1981 kuolleet
Börek

Börek on yleisnimitys turkkilaiselle piiraalle. Börekeja on monenmuotoisia ja eri raaka-aineista tehtyjä, muun muassa uppopaistettu sigara börek, pasteijaa muistuttava puf börek sekä pellillä tai vuoassa tehtävä tepsi börek. Täytteenä voi olla esimerkiksi jauhelihaa, fetajuustoa, kasviksia tai kaikkia näitä. Kreikkalaisessa keittiössä tunnetaan ”maito-börek” eli galaktobureko. Evböreği.jpg|Lihabörek Sigara Böreği.JPG|Uppopaistettu sigara börek == Lähteet == == Aiheesta muualla == Luokka:Suolaiset leivonnaiset Luokka:Turkkilainen keittiö
Allyyli-isotiosyanaatti

Allyyli-isotiosyanaatti (AITC) on orgaaninen yhdiste, joka on syttyvää, normaaliolosuhteissa väritöntä tai vaaleankeltaista öljymäistä ja pistävänhajuista nestettä. Sen kemiallinen kaava on C4H5NS ja rakennekaava CH2=CHCH2N=C=S. Allyyli-isotiosyanaatista käytetään myös nimiä allyyli- isosulfosyanaatti, 2-propenyyli-isotiosyanaatti, 3-isotiosyanaatto-1-propeeni ja sinappiöljy. Allyyli-isotiosyanaatin moolimassa on 99,154 g/mol, sulamispiste −102,5 °C, kiehumispiste 148–154 °C, suhteellinen tiheys 1,0 g/cm3, leimahduspiste 46 °C (c.c.) ja CAS-numero 57-06-7. Yhdiste liukenee huonosti veteen, mutta hyvin useisiin orgaanisiin liuottimiin. Allyyli- isotiosyanaattia voidaan tuottaa hydrolysoimalla mustasinapin sinigriiniä. Synteettisesti sitä tuotetaan allyylikloridin ja isosyanaattien reaktiolla, isomeeristään allyylitiosyanaatista tai lähtien allyyliamiinista ja hiilidisulfidista. Allyyli-isotiosyanaattia käytetään hajusteissa, hyönteismyrkkynä, fungisidina ja muiden yhdisteiden valmistuksessa.Frank Romanowski & Herbert Klenk: "Thiocyanates and Isothiocyanates, Organic", teoksessa Ullmann’s Encyclopedia of Industrial Chemistry, John Wiley & Sons, New York, 2000. == Terveysvaikutukset == Allyyli-isotiosyanaatti ärsyttää silmiä, ihoa, hengitysteitä ja aiheuttaa kyynelvuotoa. Pitkäaikainen tai toistuva altistus voi aiheuttaa ihotulehduksen. Palaessaan yhdiste muodostaa ärsyttäviä tai myrkyllisiä huuruja. Allyyli-isotiosyanaatille altistumisesta voi seurata vaikutuksia maksassa, munuaisissa, mahalaukussa, kilpirauhasessa ja virtsarakossa. == Lähteet == * == Aiheesta muualla == *PubChem: Allyl isothiocyanate *Human Metabolome Database (HMDB): Allyl isothiocyanate *Food Component Database (FooDB): 3-Isothiocyanato-1-propene *Toxin and Toxin Target Database (T3DB): Allyl isothiocyanate *ChemBlink: Allyl isothiocyanate *Liber Herbarum II: Luettelo allyyli-isotiosyanaatti sisältävistä kasveista *Dr. Duke's Phytochemical and Ethnobotanical Databases: Allyl-isothiocyanate *PheroBase: Floral Compound - allyl isothiocyanate *Bristol University School of Chemistry, Molecule of the Month: Allyl Isothiocyanate Luokka:Orgaaniset yhdisteet
The Divinity of Purpose

The Divinity of Purpose on yhdysvaltalaisen hardcore punk -yhtye Hatebreedin kuudes studioalbumi. Albumi julkaistiin 29. tammikuuta 2013. == Kappaleet == # # # # # # # # # # # # == Kokoonpano == ;Yhtye * Jamey Jasta – laulu * Frank Novinec – kitara * Wayne Lozinak – kitara * Chris Beattie – bassokitara * Matt Byrne – rummut ;Tuotanto * Zeuss – tuottaja, äänittäjä * Josh Wilbur – tuottaja, miksaaja * Brad Blackwood – masteroija * Eliran Kantor – grafiikka == Arvostelut == * AllMusic: AllMusic review * Imperiumi: 8/10Hatebreed - The Divinity Of Purpose Viitattu 7.1.2023. * Kaaoszine: 8/10Hatebreed - The Divinity Of Purpose Viitattu 7.1.2023. * Loudwire: Loudwire review * Metal Injection: 8/10Metal Injection: Album review * Soundi: Soundi: Levyarvio == Aiheesta muualla == * The Divinity of Purpose discogs.com -sivustolla == Lähteet == Luokka:Vuoden 2013 albumit Luokka:Hatebreedin albumit
Mama (elokuva)

Mama on vuonna 2013 ensi-iltansa saanut Andy Muschiettin ohjaama ja Guillermo del Toron tuottama kauhuelokuva, jonka pääosassa näyttelee Jessica Chastain. Elokuvan Suomen ensi-ilta oli 5. huhtikuuta 2013. Neil Crossin, Andy Muschiettin ja Barbara Muschiettin käsikirjoittamassa tarinassa sisarukset Victoria ja Lilly katoavat jälkiä jättämättä, kun heidän vanhempansa menehtyvät järkyttävässä onnettomuudessa. Viisi vuotta myöhemmin etsintä tuottaa tulosta ja tytöt löydetään korven keskellä sijaitsevasta mökistä. Tyttöjen setä ja tämän tyttöystävä yrittävät auttaa tyttöjä uuteen elämänalkuun, mutta pian he huomaavat että heidän mukanaan saapuu joku tai jokin joka haluaa tytöt takaisin itselleen. Elokuva oli suuri taloudellinen menestys ja keräsi avaustuloksenaan 28,6 miljoonaa dollaria Yhdysvalloissa. == Juoni == Vuonna 2008 perheenisä Jeffrey surmaa työkaverinsa ja vaimonsa. Hän kaappaa kaksi pientä tytärtään pakomatkalle ja ajaa tuhoisan kolarin. Tytöt katoavat jälkiä jättämättä, mutta heidän isänsä veli Lucas yrittää etsiä näitä. Viisi vuotta onnettomuuden jälkeen Lucasin etsintä tuottaa tulosta, ja Jeffreyn lapset löydetään syrjäiseltä mökiltä keskeltä metsää. Victoria ja Lily käyttäytyvät hyvin uhkaavasti, mutta tohtori Dreyfuss antaa Lucasille ja hänen tyttöystävälleen Annabelille luvan ottaa tytöt kotiinsa asumaan. Annabel ja Lucas alkavat ihmetellä miten pienet tytöt selvisivät niin hyvin viisi vuotta keskellä korpea. Victoria osasi jo puhua ennen onnettomuutta, mutta Lily liikkuu edelleen kissamaisesti, puhuu seinille ja sanoo "Mama". Lucas ja Annabel yrittävät auttaa tyttöjä uuden elämän alkuun. Pian he kuitenkin huomaavat, että lasten mukana saapui joku tai jokin joka haluaa tytöt takaisin itselleen. Molemmat yrittävät kysyä kuka Mama oikein on, mutta kumpikaan tytöistä ei puhu. Mama tulee esiin ja vahingoittaa Annabellea ja Lucasia. Viime hetkellä Victoria ei haluakaan palata Maman luokse, joten Mama vie vain Lilyn mukanaan kalliolta alas. Annabel ja Lucas surevat Lilyn kohtaloa. Silloin Victorian sormelle lentää perhonen. Victoria katsoo perhosta ja sanoo "Lily". == Näyttelijät == ==Lähteet== == Aiheesta muualla == * Viralliset sivut * * Mama Box Office Majossa * Mama Rotten Tomatoesissa * Mama Metacriticissä Luokka:Vuoden 2013 espanjalaiset elokuvat Luokka:Espanjalaiset kauhuelokuvat Luokka:Vuoden 2013 kanadalaiset elokuvat Luokka:Universal Picturesin elokuvat Luokka:Andy Muschiettin ohjaamat elokuvat Luokka:Seulonnan keskeiset artikkelit
Chinese Zodiac

Chinese Zodiac (myös CZ12, ) on vuonna 2012 julkaistu hongkongilainen toimintaelokuva, jonka ohjasi ja käsikirjoitti Jackie Chan. Hän myös näyttelee pääosaa elokuvassa. Chinese Zodiac on jatko-osa elokuvalle Armour of God II: Operation Condor. Luokka:Hongkongilaiset toimintaelokuvat Luokka:Vuoden 2012 elokuvat Luokka:Toimintakomediat Luokka:3D-elokuvat
Idrottsparken

Idrottsparken voi tarkoittaa seuraavia urheilukenttiä: *Wiklöf Holding Arena, Maarianhamina *Nya Parken, Norrköping
Raahen Sanomat

Raahen Sanomat -nimisiä lehtiä on kaksi: * Raahen Sanomat, Raahessa vuosina 1889–1890 ilmestynyt sanomalehti * Raahen Sanomat, Raahessa vuosina 1906–1918 ilmestynyt sanomalehti, toinen Raahen Seudun edeltäjistä
Hietaranta

Hietaranta voi tarkoittaa seuraavia: ;paikkoja: * Hietaranta, uimaranta Helsingin Hietaniemessä ;henkilöitä: * Jarmo Hietaranta (s. 1950), suomalainen valokuvaaja * Laura Hietaranta (s. 2004), suomalainen tennispelaaja. * Matti Hietaranta (1916-1962), suomalainen maataloustieteilijä.
Koripallon naisten SM-sarjakausi 1963–1964

Koripallon naisten SM-sarjakaudella 1963–1964 Helsingin Työväen Uimarit voitti seuran viidennen perättäisen Suomen mestaruuden. Tämä sivusi Tampereen Pyrinnön aiempaa ennätystä saman seuran voittamien mestaruuksien määrässä. Hopeaa voitti Työväen Maila-Pojat Helsingistä ja pronssia Turun Riento. Sarja pelattiin kymmenen joukkueen kaksinkertaisena sarjana. Kauden jälkeen sarjan jyväskyläläisedustus vaihtui, kun Jyväskylän Kiri korvasi Hongikon Nuorisoseuran Urheilijoiden joukkueen SM-tasolla. ==Runkosarja== Joukkue O V T P Helsingin Työväen Uimarit 18 16 2 32 Työväen Maila-Pojat 18 15 3 30 Turun Riento 18 12 6 24 Lahden Sampo 18 12 6 24 Tampereen Pyrintö 18 10 8 20 Karhun Pojat 18 8 10 16 Hongikon Nuorisoseuran Urheilijat 18 8 10 16 Torpan Pojat 18 5 13 10 Tampereen Ilves 18 4 14 8 Helsingin Kisa-Toverit 18 0 18 0 ==Lähteet== *Basket.fi - tulos- & tilastoarkisto Luokka:Koripallon naisten SM-sarjakaudet Luokka:Vuoden 1963 koripallo Luokka:Vuoden 1964 koripallo
Koripallon naisten SM-sarjakausi 1962–1963

Koripallon naisten SM-sarjakaudella 1962–1963 Helsingin Työväen Uimarit voitti seuran neljännen perättäisen Suomen mestaruuden. Hopeaa voitti Karhun Pojat Helsingistä ja pronssia Lahden Sampo. HTU kaatoi KaPon loppuottelussa pistein 47:41. Sarja pelattiin yhdeksän joukkueen kaksinkertaisena sarjana, jonka kaksi parasta pelasivat yhden loppuottelun mestaruudesta. Sarjasta putosi Kalevan Pallopojat Tampereelta ja SM-sarjaan nousivat Helsingin Kisa-Toverit sekä Hongikon Nuorisoseuran Urheilijat Jyväskylästä. ==Runkosarja== Loppuotteluun Joukkue O V T P Helsingin Työväen Uimarit 16 14 2 28 Karhun Pojat 16 14 2 28 Lahden Sampo 16 12 4 24 Työväen Maila-Pojat 16 10 6 20 Turun Riento 16 7 9 14 Tampereen Pyrintö 16 7 9 14 Kalevan Pallopojat 16 4 12 8 Tampereen Ilves 16 2 14 4 Torpan Pojat 16 2 14 4 ===Loppuottelut=== * Helsingin Työväen Uimarit – Karhun Pojat 47:41 ==Lähteet== *Basket.fi - tulos- & tilastoarkisto Luokka:Koripallon naisten SM-sarjakaudet Luokka:Vuoden 1962 koripallo Luokka:Vuoden 1963 koripallo
Uudenseelanninpunainen

Uudenseelanninpunainen eli New Zealand Red on kanirotu, joka on peräisin Yhdysvalloista 1910-luvulta. Rotua kasvatettiin aluksi lihansa ja kauniin turkkinsa vuoksi. Rodun luomiseen käytettiin ainakin belgianjättejä ja belgianjäniksiä. Rotu tunnetaan Suomessa myös nimellä uudenseelanninpunainen ja lempinimellä “redi”. Tämä kani kuuluu suurten kanirotujen ryhmään ja sekä ihannepaino rodulla on 4,01 kilogammasta ylöspäin. Koostaan huolimatta se on erittäin ystävällinen ja rento kani. Redit ovat aina lyhytkarvaisia ja niiden pää on suuri sekä posket muhkeat. == Lähteet == Luokka:Kanirodut
Suurihopea

Suurihopea on kanirotu, joka kehitettiin Ranskassa Champagnen alueella 1600-luvulla. Rodun kanit syntyvät esimerkiksi mustina ja väri hopeoituu iän myötä. Suurihopealla hyväksytään värit musta, sininen, luonnonkeltainen, ruskea ja luonnonharmaa. Suomessa yleisin väri lienee musta ja luonnonharmaa. Suurihopea on melko suuri kani. Nöyttelyissä sen painon tulisi olla 4,21 kg, täydet pisteet saa 4,61 kilon painoisena eikä painolla ole ylärajaa. Rotu yleistyi alkujaan turkiseläimenä ja lihantuotannon takia. Nykyisin sitä pidetään lemmikkinä ulkonäön ja sosiaalisen luonteensa takia. == Lähteet == Luokka:Kanirodut
JNT

JNT (Pietarsaaren Seudun Puhelin Oy, ) on tietoliikenneyritys. Yhtiön toiminta-alue on Pohjanmaa. == Historia == JNT perustettiin Pietarsaaressa vuonna 1887 Wilhelm Schaumanin aloitteesta. Vain 11 vuotta aikaisemmin Alexander Graham Bell oli jättänyt ensimmäisen puhelinlaitteensa patentin. Tekniikka, josta lähdettiin, rakentui L.M. Ericssonin tekniikkaan ja 9. elokuuta samana vuonna soitettiin ensimmäinen puhelu. Aluksi yhtiöllä oli 13 tilaajaa, mm. liikemiehet, Otto Malm, Felix Malm, Wilhelm Schauman, John Blomström, Eliel Ervast ja Victor Schauman. Svenolof Karlsson käsittelee tätä historiikissaan. JNT panosti jo aikaisin internetpalveluihin. Jo vuonna 1995 aloitettiin ISP-toiminta tytäryhtiö Multi.fi Finlandin kautta. Ensimmäisten internetasiakkaiden joukossa olivat Uudenkaarlepyyn kaupunki ja JT (nykyinen Österbottens Tidning). JNT on myös Multi.fi:n ajalta jäsen Ficixissä. == Toiminta == Nykyään puhelintekniikka rakentuu enimmäkseen Cisco Systemsin IP- pohjaiseen tekniikkaan. Tämä koskee sekä keskustekniikkaa, yritysvaihteita että kuluttajille tarkoitettuja loppuvarusteita (puhelimia). JNT tarjoaa tuotteita ja palveluita koko telekom-sektorilla sekä yksityisille että yrityksille koko Pohjanmaalla. Puhelin- ja internetpalvelujen lisäksi yhtiö tarjoaa asiakkailleen myös TV-, kaapeli-TV- ja IPTV-palveluja. Kaapeli-TV- tekniikan puitteissa yhteistyötä tehdään Anvian kanssa, kun taas IPTV-puolella yhteistyökumppanina on Ålcom Ahvenanmaalta. IPTV-palvelua myydään nimellä Multi-TV. JNT on alueellaan eniten kuituliittymiä rakentanut operaattori (FTTH). Kuten monet Suomen alueelliset, itsenäiset telekom-operaattorit, myös JNT kuuluu yhteistyöorganisaatio Finnetiin. == Katso myös == * Finnish Communication and Internet Exchange – FICIX == Lähteet == * JNT:n tarina Luokka:Suomalaiset tietoliikenneyhtiöt Luokka:Finnet-yhtiöt
Satiini (kanirotu)

Satiini kuuluu poikkeavaturkkisiin kanirotuihin ja sen tunnistaa kiiltävästä ja silkkikarvaisesta turkistaan. Rotuna satiini on kehitetty USA:ssa 1930-luvulla. Aikuinen yksilö on leveäpäinen, pystykorvainen sekä keskikokoinen kani ja ihannepainona pidetään 3,01-3,7kg. Kaikki standardinvärit ovat hyväksyttyjä satiineilla, mutta suosituin näistä Suomessa lienee valkoinen punasilmäinen. Satiini voi vaikuttaa syrjäänvetäytyvältä, mutta jos sen kanssa viettää paljon aikaa se on ystävällinen ja rauhallinen lemmikki. Satiineillä on keskipitkä ja melko leveä ja kaareva runko. Pää on leveä ja korvat ovat pystyt. Turkki on tiheä, silkkinen ja keskipitkä ja väreinä on hyväksytty kaikki standardin värit ja kuviot. Satiinin ihannepaino on 3,01-3,7kg. ==Lähteet== *pawhills.nettisivu.org Luokka:Kanirodut
Leusiitti

Leusiitti on magmakivilajeissa esiintyvä valkoinen silikaattimineraali, jonka kemiallinen koostumus on KAlSi2O6. Sen kovuus on 5,5–6 ja ominaispaino 2,47. Leusiitti kiteytyy yli 600 celsiusasteen lämpötilassa kuutiollisesti ikositetraedrin muotoisina kiteinä. Alle 600 asteessa sen hilarakenne muuttuu tetragoniseksi, mutta kidemuoto pysyy valekuutiollisena. Leusiitti esiintyy hajarakeina kalipitoisissa magmakivilajeissa ja siitä tehtyä jauhetta on käytetty kalilannoitteena.Otavan iso tietosanakirja, Otava 1960–1965, hakusana leusiitti.Uusi tietosanakirja, Tietosanakirja oy 1960–1966, hakusana leusiitti. == Lähteet == == Aiheesta muualla == * Mindat: Leucite * Webmineral: Leucite Mineral Data Luokka:Silikaattimineraalit
Rautahilkka

Rautahilkka on ruskea huokoinen kerros varsinkin rautapitoisten sulfidimalmien pinnalla. Se syntyy malmin pintaosan rapautuessa kemiallisesti ilman ja veden vaikutuksesta. Kemiallisesti kerros on rautahydroksidi- tai sulfaattipitoinen.Otavan iso tietosanakirja, Otava 1960--1965, hakusana eiserner Hut. Rautahilkka saostuu aluksi multamaisena geelinä malmin pintaan, mutta se saattaa ajan myötä kovettua kivimäiseksi kerrokseksi.Uusi tietosanakirja, Tietosanakirja oy 1960--1966, hakusana rautahilkka. ==Lähteet== Luokka:Geologia
Urban Hjärne

Urban Hjärne (myös Hiärne; 20. joulukuuta 1641 Skuoritsa, Inkeri – 10. maaliskuuta 1724 Tukholma) oli ruotsalainen lääkäri, kirjailija ja luonnontieteilijä. Nevanlinnasta kotoisin ollut Hjärne opiskeli Tarton yliopistossa mutta pakeni vuonna 1656 Ruotsiin. Hänestä tuli Kaarle XI:n henkilääkäri ja hän sai vuonna 1696 nimityksen arkkiatriksi ja collegium- lääkäriksi. Hänen ansiostaan noitaoikeudenkäynnit lopetettiin, ja hän oli perustamassa Tukholmaan kemiallista laboratoriota, jonka esimies ja tutkija hän oli. Vuorikollegion asessorina hän edisti Ruotsin vuoriteollisuutta. Nuorena hän kirjoitti kaunokirjallisuutta.Otavan Iso tietosanakirja, osa 3, s. 795. Otava, 1968. Urban Hjärnestä polveutuu Hjärne-aatelissuku. Suomalainen senaattori Gustaf Hjärne oli hänen pojanpojanpoikansa.Nordisk familjebok (1909), s. 841 Runeberg.org. Viitattu 21.5.2023. ==Lähteet== ==Aiheesta muualla== *Svenskt biografiskt lexikon Tiedosto:Dr Urban Hjärne, Medevi, Sweden.JPG|Urban Hjärnen rintakuva Medevin kylpylässä, jonka hän perusti yhdessä kreivi Gustaf Soopin kanssa vuonna 1678. Luokka:Ruotsalaiset lääkärit Luokka:Ruotsalaiset kirjailijat Luokka:Ruotsalaiset luonnontieteilijät Luokka:Vuonna 1641 syntyneet Luokka:Vuonna 1724 kuolleet
Christian Hobin

Christian Hobin (27. marraskuuta 1816 Jurva – 20. huhtikuuta 1882 Kuopio) oli suomalainen apteekkari, tilanomistaja ja sahateollisuuden uranuurtaja.Kansallisbiografia viitattu 1.9.2014 (maksullinen) == Elämäkerta == Hobinin vanhemmat olivat kapteeni Gustaf Hobin ja Kristina Beata Böcker. Hobin toimi Kuopiossa apteekkari Johan August Kellgrenin palveluksessa 1831–1839 ja sitten eri apteekeissa Kuopion lisäksi Turussa ja Tampereella. Proviisoriksi valmistuttuaan hän hankki apteekkioikeudet Jyväskylästä 1847, rakensi sinne lisäksi seuraavana vuonna 30-paikkaisen sairaalan ja sen oheen terveyskylpylän. 1849 hän osti Laukaasta maatilan, jossa 1857 laskettiin olleen 162 lypsylehmää lampaiden lisäksi. Hobin hankki myös metsäomistuksia ja osuuden vesisahaan, vaikkakin keskittyi lopulta karjatalouteen ja puukauppaan. Hän tosin aloitti myös laivaveistämön ja vientihöyrysahan rakentamisen nykyisen Kotkan paikalle, mutta senaatti asetti paikan vuokraehdot niin korkeiksi, että hanke kaatui.Otavan Iso tietosanakirja, Otava 1968, osa 3, p. 798 Viljakaupoissaan Hobin velkaantui niin pahoin, että Suomen Pankki haki hänet konkurssiin 1866, ja viimeiset elinvuotensa hän toimi Kuopion läänin viinanpolttimoiden tarkastajana. Hobinin puoliso vuodesta 1860 oli Ida Maria Lovisa Wallenius (1827–1916). ==Lähteet== Luokka:Suomalaiset apteekkarit Luokka:Suomalaiset yrittäjät Luokka:Vuonna 1816 syntyneet Luokka:Vuonna 1882 kuolleet
Monnit

Monnit (Siluridae) on monnikaloihin kuuluva heimo. Heimon lajeja tavataan Euroopasta ja Aasiasta makeista vesistä. Eräitä monnilajeja pidetään akvaariokaloina. ==Lajit ja anatomia== Varhaisimmat monnien heimoon kuuluvien lajien fossiilit on ajoitettu mioseenikaudelle. Nykyään heimoon luetaan kuuluvaksi 11-12 sukua ja 94-97 lajia. Ruumiinrakenteeltaan monnilajit ovat pitkulaisia. Heimon suurin laji monni (Silurus glanis) voi saavuttaa 3-5 metrin pituuden. Tyypillisiä piirteitä ovat kuonon kaksi tai kolme viiksisäieparia, hyvin pienikokoinen selkäevä ja pitkä peräevä. Monneilla ei ole rasvaevää. Vatsaevät ovat heimon kaloilla usein pienet tai puuttuvat kokonaan. Kryptopterus-suvun lajeilla ja nuorilla Ompok-suvun lajeilla ruumis on läpikuultava. ==Levinneisyys== Monneista Euroopassa tavataan kahta lajia: monnia (Silurus glanis), jota tavataan Reinistä itään ja kreikanmonni (Silurus aristotelis). Loppuja heimon kaloista tavataan Aasiasta, jossa niiden levinneisyysalue ulottuu Pakistanista ja Intiasta Kiinaan, Japaniin ja Korean niemimaalle. Monnilajit ovat makeanveden kaloja, jotka toisinaan voivat elää myös murtovedessä. Monet niistä, kuten monni ja täplälasimonni (Ompok bimaculatus) ovat tärkeitä ruokakaloja. Akvaarioissa suosittuja ovat Kryptopterus- ja Ompok-sukujen lajit. ==Lähteet== * Luokka:Seulonnan keskeiset artikkelit
P. G. Holm

P. G. Holm (1853–1917) oli oululainen vuori-insinööri, joka perusti 1880-luvulla Killinkoskelle Virtain Kehruu- ja Kutomotehtaan ja sen yhteyteen 1898 nauhatehtaan, joka jatkoi toimintaa nimellä P. G. Holm Oy. Alan pioneeriyritys P. G. Holm yhdistyi 1968 Kutomo & Punomo Oy:hyn. Siitä syntyi 2000-luvulla toimintaansa nimellä Inka Oy jatkava yritys.Otavan Iso tietosanakirja, Otava 1968, osa 3, p. 522 viitattu 21.1.2013 Yrityksellä oli tuotantolaitokset Helsingissä ja Virtain Killinkoskella. Vuonna 1960 liikevaihto oli noin 400 miljoonaa markkaa, henkilökuntaa oli 360. Killinkosken tehdasyhdyskunta kuuluu Museoviraston luokittelemiin valtakunnallisesti merkittäviin rakennettuihin kulttuuriympäristöihin. P. G. Holm osti yrityksen Helsingfors Sidenväfveri (Nokiantie 2), jonka perustajista yksi oli Wilhelm Bensow. Kun Antero Stenbäck myi yhtiön vuonna 1933 P. G. Holm Oy:lle, silkkikutomoyhtiö fuusioitiin siihen 1947.Pörssitieto : Kutomo & Punomo Oy == Kirjallisuutta == * Hinnastoja digitoituna Kansalliskirjastossa * Käppi Jyrki, INKA : sata vuotta suomalaista nauhateollisuutta 1898-1998, TaY. Virtain kulttuurintutkimusasema. TUTKIVI ; 17, Tampereen yliopisto, 1998 ISBN 951-44-4335-7 * Majantie, K. H., Piirteitä Ab. P. G. Holm oy:n nauhatehtaan 25-vuotisesta toiminnasta; Vaasa : P. G. Holm oy:n nauhatehdas, 1927 ==Lähteet== Luokka:Tekstiiliteollisuus Luokka:Suomalaiset yrittäjät Luokka:Vuonna 1853 syntyneet Luokka:Vuonna 1917 kuolleet
Vultee A-35 Vengeance

Vultee A-35 Vengeance on yhdysvaltalainen toisen maailmansodan syöksypommittaja. Sitä käytettiin myös paljon maalinhinaustehtäviin. Kaksipaikkainen ja yksimoottorinen konetyyppi oli eräs suhteellisen harvoja Liittoutuneiden vastineita Natsi-Saksan Stuka-pommituskoneelle, tässä yhteydessä laivaston pommikoneet pois luettuina. Valmistajayhtiö Vultee Aircraft yhtyi vuonna 1943 Consolidated Aircraftiin, jolloin syntyi Convair. Konetyypin edeltäjä, A-31 ei ollut yhtä lailla laajassa käytössä. Yhdysvaltain ohella tätä konetyyppiä käyttivät ainakin Vapaan Ranskan, Australianhttp://home.vicnet.net.au/~maav/vultee.htm sekä Intian ilmavoimat.Humble: s. 56–57 Lend-Lease -sopimuksen pohjalta, sitä toimitettiin myös Isolle-Britannialle. Konetyypin nimeämiskäytäntö vaihteli: Kansainyhteisön maat käyttivät niin kutsuttuja suoria versio-nimiä: Mk I-IV. Amerikkalaiset käyttivät eriävää nimeämiskäytännettä. Siinä päätyypit olivat: A-31, A-35A sekä A-35B.Chant: s. 308 Moottori oli Wright R-2600-13 -tyypin tähtimoottori, ja se oli teholtaan 1 700 hevosvoimainen (1 268 kW). Se antoi 449 km/h huippunopeuden. Aseistuksena oli kuusi 0.50 kaliiperin eli 12,7 mm konekivääriä edessä kiinteästi, sekä yksi takana liikuteltavasti. Pommikuorma oli enimmillään 907 kg, joka kuljetettiin koneen ulkoisesti. ==Lähteet== * *Chant, Chris: II maailmansodan lentokoneet, suom. Petri Kortesuo, s. 308. Hämeenlinna Karisto, 2008 ISBN 978-951-23-5025-4 ===Viitteet=== ==Aiheesta muualla== *http://www.militaryfactory.com/aircraft/detail.asp?aircraft_id=521 *http://www.aviastar.org/air/usa/vultee_vengeance.php *http://www.wwiivehicles.com/usa/aircraft/dive-bomber/vultee-vengeance.asp *http://www.historyofwar.org/articles/weapons_vultee_A-35_vengeance.html *http://navalhistory.flixco.info/H/244954/8330/a0.htm Luokka:Yhdysvaltalaiset pommikoneet Luokka:1940-luvun pommikoneet Luokka:Vulteen ilma-alukset
Hietikkopyy

Hietikkopyy (Ammoperdix griseogularis) on aitokanoihin kuuluva kanalintu. ==Tuntomerkit== Hietikkopyy on 22–25 senttimetriä pitkä. Koiraalla on harmaa päälaki, niska ja kurkku. Silmien ympäri kulkee musta naamari ja silmän takana sillä on valkoinen laikku. Kaulan sivuilla sillä on valkoisia pilkkuja. Selkä ja vatsa ovat hiekanruskeita ja siivillä sillä on mustaa, valkoista ja ruskeaa aaltojuovitusta. Naaras on koirasta himmeämmän värinen. ==Levinneisyys== Hietikkopyitä elää Lähi-idässä, Etelä-Aasiassa ja Keski-Aasian eteläosissa. Sitä tavataan Afganistanin, Azerbaidžanin, Intian, Iranin, Irakin, Kazakstanin, Pakistanin, Syyrian, Tadžikistanin, Turkin, Turkmenistanin ja Uzbekistanin alueilla. ==Lähteet== Luokka:Aitokanat
Carl Emil Holmberg

Carl Emil Holmberg (10. kesäkuuta 1864 – 4. tammikuuta 1943)Uppslagsverket Finland oli suomalainen diplomi-insinööri, professori ja valtiopäivämies. ==Henkilöhistoria== Holmbergin vanhemmat olivat tehtailija Carl Johan Holmberg ja rouva Amalia Maria o.s. Tallberg. Hän oli naimisissa vuodesta 1896 Agnes Charlotta Holmbergin (o.s. Jauckens) kanssa. Holmberg oli Teknillisen korkeakoulun professori 1908–1927, rakennusinsinööriosaston johtaja 1913–1927. Hän laati Tie- ja vesirakennushallituksen toimeksiannosta ehdotuksen Suomen ensimmäiseksi tarkkavaaitukseksi ja osallistui sen toteutukseen 1892 ja 1894–1895. Hän julkaisi kirjoituksia rautatierakennuksen alalta.Otavan Iso tietosanakirja, Otava 1968, osa 3, p. 523 Holmberg oli Helsingin kaupunginvaltuuston jäsen useaan otteeseen ja porvarissäädyssä Loviisan edustaja valtiopäivillä 1897, 1899 ja 1900 ja Helsingin edustaja valtiopäivillä 1904–1905. ==Julkaisuja== *Lovisa-Vesijärvi järnväg. Frågans historik: Kostnadsförslag för banans anläggning. Exploitationskostnader. Räntabiblitetsberäkningar. Tekniska bestämningar (1897) *Lovisa-Vesijärvi järnväg: Spårvidd 0,75 meter. Längd 82 kilometer. Byggd under åren 1898–1900. Redogörelse öfver arbetets planläggning och utförande samt öfver banans trafikering under åren 1901, 1902 och 1903, jämte 109 planscher (1905) *Järnvägsöfverbyggnad (1919) *Järnvägsrälser använda i Finland under åren 1862–1912 (1920) *Järnvägsbyggnader i Finland under åren 1900–1930 (Tekniska vetenskapsakademien i Finland. Acta. Bd. 8. 1931) ==Lähteet== Luokka:Suomalaiset insinöörit Luokka:Teknillisen korkeakoulun professorit Luokka:Suomalaiset professorit Luokka:Helsingin kaupunginvaltuutetut Luokka:Suomen suuriruhtinaskunnan porvarissäädyn valtiopäivämiehet Luokka:Vuonna 1864 syntyneet Luokka:Vuonna 1943 kuolleet
Avail

Avail on yhdysvaltalainen punk rock yhtye Richmondista, Virginiasta, joka perustettiin vuonna 1987. Yhtye on julkaissut kuusi studioalbumia. Yhtye ei ole koskaan virallisesti lopettanut, mutta ei ole julkaissut uutta materiaalia tai esiintynyt vuoden 2008 jälkeen. ==Diskografia== ===Studioalbumit=== * Satiate - 1992 - Lookout! Records * Dixie - 1994 - Lookout! Records * 4am Friday - 1996 - Lookout! Records * Over the James - 1998 - Lookout! Records * One Wrench - 2000 - Fat Wreck Chords * Front Porch Stories - 2002 - Fat Wreck Chords ===Demo albumit=== * Each Other - 1988 * Reaching Out - 1989 ===EP't=== * Who's to Say What Stays the Same - 1989 - Sunspot Records * Attempt to Regress - 1993 - Catheter Assembly * The Fall of Richmond - 1997 - Lookout! Records - split EP (Young) Pioneers kanssa * 100 Times - 1999 - Fat Wreck Chords ===Musiikkivideot=== * Simple Song (1996) * West Wye (2002) ===Livealbumit=== * Live at the Kings Head Inn - 1993 - Old Glory Records * Live at the Bottom of the Hill in San Francisco - 1998 - Lookout! Records * V.M. Live Presents...Avail - 1999 - Liberation Records Luokka:Yhdysvaltalaiset punkyhtyeet
Emil Holmberg

Emil Hjalmar Holmberg (17. toukokuuta 188270-vuotiaita (maksullinen artikkeli) Helsingin Sanomat 17.5.1952, HS Aikakone. Viitattu 23.3.2018. – 11. toukokuuta 1954 HelsinkiKuolleita (maksullinen artikkeli) Helsingin Sanomat 13.5.1954, HS Aikakone. Viitattu 23.3.2018.) oli suomalainen diplomi-insinööri ja sillanrakennusinsinööri. Hän oli Valtion Rautateiden siltakonstruktööri 1903–1917, ja perusti Oy Constructor Ab:n ja oli sen pääkonstruktööri ja johtaja 1917–1924. Sen jälkeen hän oli Helsingin kaupungin neuvotteleva rakennusinsinööri 1924–1954. Hän sai tekniikan kunniatohtorin arvon 1954.Otavan Iso tietosanakirja, Otava 1968, osa 3, p. 823 == Lähteet == Luokka:Suomalaiset insinöörit Luokka:Vuonna 1882 syntyneet Luokka:Vuonna 1954 kuolleet
Hastingsin vasta-aurinkokaari

Hastingsin vasta-aurinkokaari on harvinainen halomuoto. Se muistuttaa Wegenerin vasta-aurinkokaarta, mutta on sitä paljon harvinaisempi. Hastingsin vasta-aurinkokaari syntyy Parry-asentoisista jääkiteistä eli kiteistä, joiden pääakseli ja kaksi prismapintaa ovat vaakasuorassa. Valon kulku kiteessä on sama kuin Wegenerin vasta-aurinkokaarella. Kaari esiintyy kaikkialla hyvin lähellä Wegenerin vasta-aurinkokaarta, mutta sivuaa Parryn kaaria, kun taas Wegener sivuaa 22 asteen sivuavia kaaria. Jos siis auringon korkeus on sellainen, että 22° ylläsivuava ja yläkovera Parryn kaari ovat tarpeeksi erillään toisistaan, Wegenerin ja Hastingsin vasta-aurinkokaaret eroavat toisistaan tässä kohdassa ollen mahdolliset erottaa toisistaan. Ilmiöstä tunnetaan vain kymmenkunta havaintoa, ja luonnollisilla valonlähteillä on tähän mennessä havaittu neljästä eri Parryn kaaria sivuavasta osamuodosta havaittu vain yläkoveraa Parryn kaarta sivuava kaari. Ensimmäisen kerran kaaren valokuvasi Walter Tape vuonna 1986 Etelämantereella, jolloin myös samasta jääkiteen asennosta syntyvät Tapen kaaret kuvattiin ensimmäistä kertaa. Ilmiön teorian esitti C. S. Hastings vuonna 1920. ==Lähteet== Luokka:Haloilmiöt
Fjalar Holmberg

Tor Fjalar Holmberg (15. heinäkuuta 1911 Helsinki – 28. syyskuuta 1974) oli Fiskarsin pääjohtaja, vuorineuvos. Hän oli koulutukseltaan diplomi-insinööri ja vuosina 1955–1957 Vuoksenniskan tekninen johtaja, ja vuosina 1957–1966 Oy Fiskars Ab:n toimitusjohtaja. Hän sai vuorineuvoksen arvon 1961.Otavan Iso tietosanakirja, Otava 1968, osa 3, p. 823 Holmberg oli uransa alussa Kone ja Sillan ja A. Ahlströmin palveluksessa, kunnes siirtyi vuonna 1942 Vuoksenniskan rautatehtaan palvelukseen Imatralle. Hänet nimitettiin 1946 sen yli-insinööriksi ja 1955 teknilliseksi johtajaksi. Hän siirtyi Fiskarsin toimitusjohtajaksi 1957 ja jatkoi tehtävässä vuoteen 1966. ==Lähteet== Luokka:Suomalaiset insinöörit Luokka:Suomalaiset yritysjohtajat Luokka:Vuorineuvokset Luokka:Vuonna 1911 syntyneet Luokka:Vuonna 1974 kuolleet
Ahmed Dogan

Ahmed Demir Dogan (; s. 29. maaliskuuta 1954 Ptšelarovo) on bulgarialainen poliitikko, joka on istunut useita kausia maansa parlamentissa.National Assembly of the Republic of Bulgaria: Ahmed Demir Dogan Hän johti Bulgarian turkkilaisia ja muita muslimeja edustavaa Oikeuksien ja vapauksien liike -puoluetta lähes neljännesvuosisadan ajan.Heartstopping moment would-be assassin aims gun at Bulgarian opposition leader's head and pulls the trigger... but victim survives after weapon misfires 25-vuotias Bulgarian turkkilainen Oktai Enimehmedov uhkasi häntä 19. tammikuuta 2013 kaasupistoolilla televisioidussa tilaisuudessa Sofiassa.India Today: Bulgarian Turkish party leader Ahmed Dogan steps down after pistol attack Hyökkääjän hallusta löydettiin myös kaksi veistä. Hänet taltutettiin, ja Dogan selvisi vahingoittumatta. Dogan erosi puolueensa johdosta vielä samana päivänä, kuten hänen oli jo aiemmin odotettu tekevän.Yle: Hyökkääjä uhkasi aseella puoluejohtajaa Bulgariassa Dogan on varsinaiselta ammatiltaan filosofi. == Lähteet == Luokka:Bulgarialaiset poliitikot Luokka:Rikosten uhrit Luokka:Vuonna 1954 syntyneet Luokka:Elävät henkilöt
Fonoautografi

Fonoautografi on laite, joka tallentaa ääntä mutta ei toista sitä. Laitteen kehitti ranskalainen Édouard-Léon Scott de Martinville, ja se oli maailman ensimmäinen äänentallennuslaite. 9. huhtikuuta 1857 laitteella tehtiin tallenne paperille. Yhdysvaltalaiset tutkijat onnistuivat muuttamaan visuaaliseen muotoon muutetun tallenteen takaisin ääneksi. Luokka:Äänen tallennus Luokka:Tallennusvälineet
Maailmanlopun sushibaari

Maailmanlopun sushibaari on Ismo Alangon viides Ismo Alanko -nimikkeellä julkaistu studioalbumi. Albumi ilmestyi 1. maaliskuuta 2013.http://www.fullsteam.fi/ismoalankoteho/?url=/ismoalankoteho Albumin kansikuvan on alun perin ottanut Esko Keski-Vähälä vuonna 2004 Saloon avatussa kauppakeskuksessa, jossa jaettiin ilmaisia sateenvarjoja. Kansikuvasta maalauksen toteutti saman levy-yhtiön kirjoilla oleva Sampsa Sarparanta. Levyn ensimmäinen single Harmaa on hyvä väri julkaistiin joulukuussa 2012, ja kappaleesta julkaistiin myös video.http://www.youtube.com/watch?v=YRjMjemzL9wMyös kappaleista "Vuoden turhin laulu" ja "Vanha nuori" on tehty musiikkivideot. Levystä on ilmestynyt lisäksi vinyylipainos kahdella bonuskappaleella sekä CD-erikoispainos kuudella bonuskappaleella. == Kappaleet == # # # # # # # # # # # # # == Bonuskappaleet erikoispainoksessa == #Tänään mä laulan niille joita rakastan #Löysät päivät #Pimeydestä #Vettä ja leipää #Matkailun avara maailma #Muu maa mansikka == Kokoonpano == * Ismo Alanko – laulu, koskettimet, kitara * Jussi Jaakonaho – kitara, laulu * Mikko Mäkelä – basso, laulu * Niko Votkin – rummut, laulu * Juho Viljanen – puhaltimet, koskettimet, lyömäsoittimet, laulu == Arvostelut == * Desibeli.net: Desibeli.net * Kaaoszine: 7/10Kaaoszine.fi * Rumba: Rumba * Soundi: Soundi == Aiheesta muualla == * Maailmanlopun sushibaari fullsteam.fin sivulla * Ismo Alangon Facebook-sivu == Lähteet == Luokka:Vuoden 2013 albumit Luokka:Ismo Alangon albumit
Henrik Holmberg

Henrik Johan Holmberg (3. tammikuuta 1818 Kökar – 23. joulukuuta 1864 Helsinki) oli suomalainen geologi ja luonnontieteilijä,Ylioppilasmatrikkeli 1640–1852. Vuori-intendentinkonttorin (Vuorilaitoksen) ylimääräinen konduktööri vuodesta 1841.Otavan Iso tietosanakirja, osa 3, p. 823. Otava 1968. Holmbergin vanhemmat olivat Tallinnan kirkkoherra Henrik Johan Holmberg (k. 1840) ja Vilhelmina Charlotta Schauman. Hän pääsi ylioppilaaksi Johan Vilhelm Snellmanin antamalla yksityistodistuksella Helsingissä 1839. Holmberg opiskeli Helsingin yliopistossa kemiaa ja mineralogiaa suorittamatta loppututkintoa.Suomen Kalakirjasto : Kalastushallinnon ensimmäiset virkamiehet Holmberg löysi vuonna 1845 Kemijoesta kultaa, ja hänet lähetettiin tutustamaan kullanhuuhdontaan Uraliin. Hän tutki vuosina 1847 ja 1848 Kuusamossa jokien kultapitoisuutta. Vuosina 1850–1852 hän oli Pohjois-Amerikassa Sitkan saaressa tekemässä luonnontieteellisiä ja kansatieteellisiä tutkimuksia. Hän keräsi siellä ollessaan 19 000 hyönteistä ja lahjoitti ne Helsingin yliopistolle. 1850-luvun lopulla hän tutki Ruotsin ja Norjan kalastusoloja, ja hänet nimitettiin 1860 Suomen ensimmäiseksi kalastuksentarkastajaksi vuonna 1860. Holmberg teki kalastuksentarkastajana useita virkamatkoja eri puolille Suomea ja hänen aloitteestaan perustettiin kalanviljelyslaitoksia muun muassa Kymijoelle, Tampereelle, Kruunupyyhyn ja Oulujoen ja Tornionjoen varrelle. Holmberg suomensi kaksi lohikalojen viljelyä käsitellyttä opaskirjaa. Hänen teoksensa Förteckning och afbildningar af finska fornlemningar (1863) oli ensimmäinen esitys Suomen kivi- ja pronssikautisista muinaislöydöistä. Holmberg kuoli 1864 46-vuotiaana keuhkotautiin. __NOTOC__ ==Julkaisuja== * Geognostische Bemerkungen auf einer Baidarkenfahrt um die Insel Kadjak: Augeführt im Sommer 1851 (1853) * Ethnographische Skizzen über die Völker des russischen Amerika I–II (1855–1862) * Mineralogischer Wegweiser durch Finnland I–II (1857) * Materialier till Finlands geognosi I–II (1858) * Förteckning och afbildningar af finska fornlemningar I–II (1859–1863) * Katalog öfver Kejserliga Alexanders-Universitetets Etnografiska Samlingar (1859) == Suomennoksia == * C. E. Aspelund : Käytännöllinen osviitto lohi-sukuisten kalain kasvattamisesta. Suomentaja, Helsinki 1858 * Johdatus kesäkalain viljelykseen Suomessa. Senaatin kirjapaino, Helsinki 1860 ==Lähteet== ==Aiheesta muualla== * Luokka:Suomalaiset mineralogit Luokka:Vuonna 1818 syntyneet Luokka:Vuonna 1864 kuolleet